Στις 12 Οκτωβρίου 1967 στο αεροσκάφος *De Havilland Comet* που εκτελούσε την **Πτήση CY 284** (*Cyprus Airways Flight 284*) προς το Διεθνές Αεροδρόμιο Λευκωσίας *(Nicosia International Airport)* εξερράγη στον θάλαμο επιβατών μια εκρηκτική συσκευή. Το αεροσκάφος συνετρίβη στη Μεσόγειο Θάλασσα και οι 66 επιβαίνοντες σε αυτό (επιβάτες και πλήρωμα) έχασαν τη ζωή τους.

Αεροσκάφος
----------

Το αεροσκάφος ήταν ένα *de Havilland DH.106 Comet 4B*, με στοιχεία νηολογίου G-ARCO, το 49ο *Comet 4* που κατασκευάστηκε. Ανήκε και λειτουργούσε από την *British European Airways (BEA)* αφότου κατασκευάστηκε το 1961.

Πτήση
-----

Η *BEA* ήταν μέτοχος στις Κυπριακές Αερογραμμές και οι δυο εταιρείες είχαν σε ισχύ μια συμφωνία όπου όλες οι πτήσεις αεριωθουμένων των Κυπριακών Αερογραμμών θα λειτουργούν από αεροσκάφη τύπου *Comet* της *ΒEA*. Αργά την ημέρα πριν από τη συντριβή, το αεροσκάφος αναχώρησε για μια νυχτερινής υπηρεσίας πτήση της *BEA*, από το Διεθνές Αεροδρόμιο Χίθροου του Λονδίνου προς το Διεθνές Αεροδρόμιο Ελληνικού στην Αθήνα, Ελλάδα, φτάνοντας λίγο μετά τις 3:00 π.μ. τοπική ώρα (1:00 π.μ. UTC) στις 12 Οκτωβρίου. Στις 4:30 π.μ. περίπου, το αεροσκάφος αναχώρησε από την Αθήνα στην τακτική πτήση των Κυπριακών Αερογραμμών, προς την Λευκωσία στην Κύπρο, με επιβαίνοντες 59 επιβάτες και επταμελές πλήρωμα.

Περίπου 45 λεπτά μετά την έναρξη της πτήσης, ο έλεγχος του αεροσκάφους μεταφέρθηκε από τους ελεγκτές εναέριας κυκλοφορίας *(ATC)* των Αθηνών, στους ομολόγους τους στη Λευκωσία. Το πλήρωμα επικοινώνησε μέσω ασυρμάτου, με τους ελεγκτές στη Λευκωσία, αλλά όταν ο Πύργος Ελέγχου της Λευκωσίας απάντησε, δεν υπήρξε η ανταπόκριση από το αεροσκάφος.

Η πτήση επρόκειτο μετά τη Λευκωσία, να μεταβεί προς το Κάιρο. Οκτώ επιβάτες θα έπρεπε να πετάξουν με την πτήση της *MEA* την επομένη.

Επακόλουθο
----------

### Ανάκτηση των λειψάνων και των συντριμμάτων

Συνολικά 51 πτώματα ανακτήθηκαν από τη θάλασσα, μέσα σε μια ημέρα από τη συντριβή, τα περισσότερα έφεραν ατομικά σωσίβια και κάποιοι που φορούσαν ρολόγια χειρός, αυτά είχαν σταματήσει στις 05:25. Οι ερευνητές κατέληξαν στο συμπέρασμα ότι το αεροσκάφος έχει υποστεί κάποια μορφή βλάβης κατά τη διάρκεια της αρχικής κλήσης του ασυρμάτου στον Πύργο ελέγχου της Λευκωσίας περίπου στις 05:15 π.μ. και διαλύθηκε εν πτήση, οκτώ περίπου λεπτά αργότερα. Υπολόγισαν ότι τα συντρίμμια του αεροσκάφους, είναι διάσπαρτα στον βυθό της θάλασσας πάνω από μια περιοχή περίπου 91 τετραγωνικών χιλιομέτρων σε βάθος 2.700-3.050 μέτρων κάτω από την επιφάνεια.

Μετά από την ανάκτηση μιας φορητής δεξαμενής καυσίμων από τη θάλασσα, οι ερευνητές υπέθεσαν ότι η συντριβή οφείλεται σε σύγκρουση στον αέρα με ένα στρατιωτικό αεροσκάφος. Ωστόσο, οι ερευνητές βρήκαν επίσης κι ένα μαξιλάρι από ένα από τα καθίσματα των επιβατών του *Comet*, το οποίο επέπλεε στην επιφάνεια της θάλασσας, στο οποίο κατά την εξέταση, βρέθηκε να υπάρχουν αποδείξεις κάποιας έκρηξης. Ανάλυση του μαξιλαριού του καθίσματος, κατέδειξε ίχνη μιας στρατιωτικής πλαστικής εκρηκτικής ύλης. Μετά από αυτή την εύρεση, απορρίφθηκε η θεωρία της σύγκρουσης στον αέρα και αποφασίστηκε να μην ανακτηθεί οποιοδήποτε από τα βυθισμένα συντρίμμια.

### Συμπεράσματα

Το μαξιλάρι του καθίσματος και άλλα ανακτηθέντα αντικείμενα από την καμπίνα των επιβατών του αεροσκάφους, αναλύθηκαν από το Ιατροδικαστικό Τμήμα Εκρηκτικών *(Forensic Explosive Section)* του *Royal Armament Research and Development Establishment*, η πρώτη φορά που έγινε κάτι τέτοιο.

Καθώς η Πτήση 284 πετούσε κατευθυνόμενη προς την Κύπρο στο Επίπεδο 290 [υψόμετρο περίπου 29.000 ποδιών (8.839 μ.)], το αεροσκάφος διαλύθηκε στον αέρα, περίπου 161 χλμ. νοτιοανατολικά της Ρόδου και περίπου 35 χλμ. νοτίως της Τουρκικής παραλιακής πόλης του *Demre* (ελλην. Μύρα).

Αποτέλεσμα
----------

Μετά από έρευνες, με βάση του στοιχεία που βρέθηκαν στον τόπο του δυστυχήματος, διαπιστώθηκε ότι η αιτία της πτώσης ήταν η εσωτερική ανατίναξη με βόμβα. Ωστόσο, υπήρξαν πολλές αμφιβολίες για αυτές τις έρευνες, ενώ υπήρξε έντονη υπόνοια ότι η πραγματική αιτία ήταν η κατάρριψη από μαχητικό αεροσκάφος. Το 2011 στην Κυπριακή Βουλή των Αντιπροσώπων έγινε λόγος ότι στο συγκεκριμένο αεροπλάνο επρόκειτο να επέβαινε ο στρατηγός Γεώργιος Γρίβας, ο οποίος λίγες μέρες μετά έλαβε μέρος στις Επιχειρήσεις της Κοφίνου εναντίον Τουρκοκυπρίων ενόπλων. Τα γεγονότα αυτά προκάλεσαν έντονο πολεμικό κλίμα ανάμεσα στην Ελλάδα και την Τουρκία, ενώ η Ελλάδα για να αποκλιμακώσει την κατάσταση αναγκάστηκε να δεχτεί την αποχώρηση της Ελληνικής Μεραρχίας που βρισκόταν στο νησί.

Σχετικά έργα
------------

Το δυστύχημα των Κυπριακών Αερογραμμών αποτέλεσε αφορμή για τη συγγραφή του μυθιστορήματος "Πτήση CY284" από τον Κύπριο δημοσιογράφο Ανδρέα Χατζηκυριάκο, που κυκλοφόρησε το 2022 από τις εκδόσεις Καστανιώτη.

Παραπομπές
----------

1. ↑
2. ↑  Newsroom. «Το μυστήριο της πτήσης CY284 | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 29 Ιουνίου 2022.
3. 1 2  *Flight International*, 5 September 1968, p.361
4. ↑  Dialogue, Agora. «Release Files For Flight CY 284 12.10.1967». *Agora Dialogue*. Ανακτήθηκε στις 8 Απριλίου 2016. [*νεκρός σύνδεσμος*]
5. ↑  de Havilland DH.106 Comet production list Αρχειοθετήθηκε 2010-05-12 στο Wayback Machine. retrieved 24 June 2010.
6. ↑  "Cyprus Airways Ltd." *Flight International* magazine *1966 World Airline Survey*, 14 April 1966, p.611 (online archive version), retrieved 24 June 2010
7. 1 2 3  Aviation Safety Network G-ARCO occurrence synopsis retrieved 24 June 2010.
8. 1 2  *Flight International*, 19 October 1967, p.636
9. 1 2  *Flight International*, 19 October 1967, p.637
10. 1 2 3  "New Comet Clues", *Flight International* magazine, 16 November 1967, p.796 (online archive version), retrieved 24 June 2010
11. ↑  "Sensor", *Flight International* magazine, 7 December 1967, p.929 (online archive version), retrieved 24 June 2010
12. ↑  "No Salvage for Comet", *Flight International* magazine, 30 November 1967, p.897 (online archive version), retrieved 24 June 2010
13. ↑  Higgs, Douglas Geoffrey (1982). «Explosives sabotage and its investigation in civil aircraft». *Journal of Occupational Accidents* (Elsevier Ltd.) **3** (4): 249–258. doi:10.1016/0376-6349(82)90002-5.
14. 1 2
15. ↑  «ΑΝΟΙΞΤΕ ΤΟΥΣ ΦΑΚΕΛΟΥΣ ΓΙΑ ΤΗ ΠΤΗΣΗ CY 284 12.10.1967». *olympia.gr*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 9 Απριλίου 2016.
16. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Ιανουαρίου 2012. Ανακτήθηκε στις 23 Αυγούστου 2014.
17. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Σεπτεμβρίου 2014. Ανακτήθηκε στις 23 Αυγούστου 2014.
18. ↑  «Commercial Airline Bombing History». *www.aerospaceweb.org*. Ανακτήθηκε στις 9 Απριλίου 2016.
19. ↑  «Πτήση CY284: Το βιβλίο του Ανδρέα Χατζηκυριάκου για ένα άγνωστο τραγικό γεγονός». *AlphaNews.Live*. Ανακτήθηκε στις 29 Ιουνίου 2022.
20. ↑  Δημήτρης, Γεωργικόπουλος (19 Ιουνίου 2022). «Βιβλίο: Το παρασκήνιο μιας πτώσης». *Ειδήσεις - νέα - Το Βήμα Online*. Ανακτήθηκε στις 29 Ιουνίου 2022.

Βιβλιογραφία
------------

* (Αγγλικά) "The Safety Record Worsens" *Flight International* magazine, 19 Οκτωβρίου 1967, σσ.636 και 637 (online archive version) ανακτήθηκε 25 Ιουνίου 2010
* (Αγγλικά) "Comet Sabotage? – the Evidence", *Flight International* magazine, 5 Σεπτεμβρίου 1968, σσ.361 και 362 (online archive version) ανακτήθηκε 25 Ιουνίου 2010